CELEX: C2004/228/40
Language: et
Date: 2004-09-11 00:00:00
Title: Kohtuasi C-244/04: Euroopa Ühenduste Komisjoni 8. juuni 2004. aasta hagi Saksamaa Liitvabariigi vastu

11.9.2004   
            
            
               ET
            
            
               Euroopa Liidu Teataja
            
            
               C 228/20
            
         Euroopa Ühenduste Komisjoni 8. juuni 2004. aasta hagi Saksamaa Liitvabariigi vastu
   (Kohtuasi C-244/04)
   (2004/C 228/40)
   Euroopa Ühenduste Komisjon esitas 8. juunil 2004 Euroopa Ühenduste Kohtusse hagi Saksamaa Liitvabariigi vastu. Hageja esindajad on Gerald Braun ja Enrico Traversa komisjoni õigustalitusest, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tunnistada, et kuna siseriiklikest haldusaktidest tulenev korraldus on pidevalt ja ebaproportsionaalsel viisil takistanud kolmandate riikide kodakondsusega töötajate lähetamist Saksamaale seoses teenuse osutamisega, siis on Saksamaa Liitvabariik rikkunud EÜ asutamislepingu artiklist 49 tulenevaid kohustusi;
            
         
               2)
            
            
               jätta kohtukulud Saksamaa Liitvabariigi kanda.
            
         Õiguslikud alused ja peamised argumendid
   Kolmanda riigi kodakondsusega töövõtjal, keda lähetatakse Saksamaale seoses teenuse osutamisega, on kohustus taotleda tööviisa, mida väljastatakse ainult juhul, kui töövõtja on töötanud enne ümberasumist vähemalt üks aasta teda lähetavas ettevõttes.
   Saksamaa haldusakte, millest tuleneb siseriiklik korraldus seoses eelneva tööviisa nõudega ja kõnealuse loa väljastamisega ainult pikaajalistele töötajatele (Stammarbeitsneher), ei saa õigustada ning tegemist on ebaproportsionaalse teenuste vaba osutamise piiranguga.